《夜坐次张士行太常韵》
元代·徐贲

练衣入夜更萧骚，草暗閒阶露渐凋。青鸟音书云外至，素娥环渐月中摇。

醉来犹记题罗扇，梦去曾教听玉箫。独坐无端思往事，秋风客馆正寥寥。

作者简介：（1335—1393）元明间苏州府长洲人，字幼文，号北郭生。工诗善画。为十才子之一，又与高启、杨基、张羽合称吴中四杰。元末为张士诚掾属。张氏亡，谪临濠。洪武二年放归。后授给事中，改御史，巡按广东。官至河南左布政使。以征洮岷军过境，犒劳不时，下狱死。有《北郭集》。